แบงก์โน้ตส์
ฮือฮากันกลางวงเสวนา “หวยตู้ผลกระทบต่อการเรียนรู้ของเยาวชนไทย” ที่มูลนิธิเครือข่ายครอบครัวจัดเสวนาขึ้น
18 ต.ค. 2555

ถามหนูรึยัง
ฮือฮากันกลางวงเสวนา “หวยตู้ผลกระทบต่อการเรียนรู้ของเยาวชนไทย” ที่มูลนิธิเครือข่ายครอบครัวจัดเสวนาขึ้น
เมื่อ น.ส.ฐาณิชชา ลิ้มพานิช ผู้จัดการมูลนิธิเครือข่ายครอบครัว เปิดเผยผลการวิจัยที่ร่วมกับศูนย์วิจัยชุมชน มหาวิทยาลัยอัสสัมชัญ(เอแบคโพลล์) สำรวจความคิดเห็นของครูและนักเรียน เรื่อง “จะออกหวยตู้ถามครูกับหนูรึยัง?” 





แบ่งเป็น ครูอายุระหว่าง 30-59 ปี จำนวน 884 ราย 
กลุ่มนักเรียนอายุไม่เกิน 21 ปี 1,042 ราย 
ปรากฏว่า นักเรียนส่วนใหญ่ 59% ต่างไม่เห็นด้วยที่จะมีหวยตู้ เพราะถือเป็นการพนันและมอมเมา 
และที่น่าตกใจคือ นักเรียน 1 ใน 4 หรือประมาณ 25.3% ระบุว่า จะลองเล่นหรืออาจเล่นแน่ๆ เมื่อมีหวยตู้เกิดขึ้น
ถือเป็นเรื่องใหญ่ที่บอร์ดสำนักงานสลากกินแบ่งรัฐบาล ที่มี เดี่ยวมือ 1–เบญจา หลุยเจริญ อธิบดีกรมศุลกากร ที่นั่งเป็นประธานกรรมการอยู่ต้องคิดหนักแน่ๆ ถ้าเยาวชนคิดแบบนี้
แต่ถ้าให้ดี ลองทำตาม ครูหยุย-วัลลภ ตังคณานุรักษ์ ผู้ก่อตั้งมูลนิธิสร้างสรรค์เด็กเสนอก็ดีไม่น้อย
ครูหยุย บอกว่า เมื่อ ครม.มีมติให้ออกหวยตู้ได้ ก็ต้องเข้มงวดห้ามเด็กอายุ 18 ปีซื้อ และต้องกำหนดให้หวยตู้ตั้งห่างไกลจากโรงเรียน วัด มัสยิด 
หากพบเจ้าของตู้รายใดกระทำความผิด ก็ให้ยึดเครื่องเพื่อดำเนินการตามกฎหมายอย่างเด็ดขาดเข้มข้น
ทำได้ ลุยไฟหวยตู้ไปเลย